Den 19. juni ringede jeg til Yousees kunde"service", da jeg var flyttet, og da jeg satte mig tv til, fremgik det, at kanalerne ikke var til rådighed. Det viste sig, at flytningen ikke var gået igennem hos Yousee, som aftalt, og medarbejderen fik det ordnet. Men der var stadig ingen kanaler på TV'et. Han fortalte mig, at han ville oprette en sag, og at jeg ville blive kontaktet af en tekniker. "Det er nok nemmere for ham", sagde medarbejderen, og jeg forstod på ham, at når han ikke kunne hjælpe mig pr. telefon, var det en service, at han ville få teknikeren til at ringe mig op. Teknikeren ringede, spurgte om jeg var på adressen, og da jeg ikke var det, aftalte vi et tidspunkt. 

Teknikeren var helt igennem ubehøvlet, og nåede både at skælde mig ud, sukke dybt og vende det hvide ud af øjnene i løbet af de ca. 2 min., han arbejde. På vej ud af døren oplyste han, at jeg vil få en regning på nihundrede-et eller andet kr. Og som han konstaterede: "Du ser helt forkert ud". Ja, det tror da pokker!

Hverken medarbejderen i telefonen eller teknikeren havde oplyst noget som helst om, at jeg skulle betale for teknikerens hjælp. Tvært imod blev det præsenteret for mig som en selvfølge, en service, som jeg ikke engang skulle tage stilling til, om jeg ønskede eller ej. Hvis jeg havde vidst, at jeg skulle betale for at få hjælp i kunde"service", havde jeg jo spurgt én i mit netværk i stedet. I øvrigt kunne problemet nemt være løst af én i netværket, så teknikeren var slet ikke nødvendig, 

Du bliver kontaktet af en tekniker, siger medarbejderen, og hverken han eller teknikeren oplyser noget om en pris. Hvis det ikke er at snyde kunderne, så ved jeg altså ikke, hvad det er! Spørgsmålet er, om jeg har været uheldig, eller om det er almindelig praksis. Og jeg håber, at beskrivelsen af situationen her kan få andre kunder til at være lidt på vagt - mere, end jeg var. Og måske gøre Yousee opmærksom på, at man må ændre praksis og oplyse kunderne om priserne på deres "service", INDEN de bare sender en tekniker ud som om, det er helt almindelig praksis og "her yder vi god service og hjælper vores kunder": Burde jeg have vidst, at jeg skulle betale for det? Måske, men jeg anede det ikke! Det ved jeg så nu.

Teknikeren kunne godt forstå, da jeg forklarede ham situationen, at det ikke var optimalt, og han lovede, at han ville notere det på sagen, så jeg ikke ville få en regning. "Skal jeg gøre noget?", spurgte jeg, hvortil han svarede, at det skulle jeg ikke, men HVIS Yousee sendte en regning, skulle jeg kontakte dem. Jeg skrev en mail med det samme, for jeg kunne jo godt regne ud, efter at have været kunde hos Yousee i alt for mange år, at der ville opstå problemer. 

Og ganske rigtigt: Teknikeren "glemte" at notere det på sagen, ellers Yousees bogholderi var ligeglade, og har sendt mig en regning. I stedet for at give mig de penge tilbage, som jeg har betalt for meget i abonnement, kræver de penge for, nå ja, teknikerens besøg! 

Og ikke nok med det: Jeg har nu i ugevis prøvet at få hul igennem til Yousee både pr. telefon og mail, og først efter mange, mange mails lykkedes det mig forleden at få et svar. Hvor de blot gør opmærksom på, at de vil se på sagen og stille regningen i bero, indtil den er behandlet. 

Men det ændrer jo ikke ved, at jeg nu i ugevis har brugt helt uforholdsmæssigt meget energi på sagen, og at jeg stadig ikke ved, om jeg kommer til at betale for teknikerens besøg. Og jeg er godt klar over, at det er småpenge for de fleste, det er det bestemt ikke for mig! Og alene det, at man synes, det er i orden at trække sagen i langdrag, den er nu mere end 3 uger gammel, synes jeg, vidner om, at Yousee vælger at prioritere alt andet end deres kunder. Og det er godt nok ærgerligt, når det er kunderne, man lever af!